இந்தக் காணொலியைப் பார்ப்பது வேதனையான நினைவுகளையும் உணர்வுகளையும் எழுப்பக்கூடும்.  
  
இலவச, இரகசிய ஆதரவுதவிக்கு, 1800 737 377-ஐ அழைக்கவும் அல்லது [nationalredress.gov.au/support](http://www.nationalredress.gov.au/support)- இற்குச் செல்லவும்

‘தேசிய குறைதீர்ப்புத் திட்டம்’ என்பது குழந்தை பருவத்தில் நிறுவனம் சார்ந்த பாலியல் துஷ்பிரயோகத்திற்கு ஆளானவர்களுக்கானது.

‘நிறுவனம் சார்ந்த’ என்பது ஒரு பாடசாலை, தேவாலயம், மசூதி, கோயில், யூத வழிபாட்டுத்தலம், சமய பரப்பு தலம், அனாதை இல்லம், வளர்ப்புப் பராமரிப்பகம், மருத்துவமனை, நீதிமன்றத் தடுப்பு மையம் அல்லது ஒரு விளையாட்டுக் கழகம் போன்ற ஒரு நிறுவனத்தில் ஒருவர் இருந்தபோது சிறுவர் பாலியல் துஷ்பிரயோகத்திற்கு ஆளானதைக் குறிக்கும்.

ஒரு நிறுவனத்தின் வளாகத்தில் பாலியல் துஷ்பிரயோகம் நிகழ்ந்தபோது அல்லது ஒரு நிறுவனத்தால் ஏற்பாடு செய்யப்பட்ட முகாம் போன்ற செயல்பாட்டின் போது நிகழ்ந்த சந்தர்ப்பங்களும் இதில் அடங்கும்.

'தேசிய குறைதீர்ப்புத் திட்டம்' குறைதீர்ப்பை அணுக மக்களுக்கு உதவுகிறது, அத்துடன் இலவச, இரகசிய குறைதீர்ப்பு ஆதரவுதவி சேவைகளுடன் அவர்களைத் தொடர்புபடுத்த அதனால் இயலும்.

‘குறைதீர்ப்பு’ என்பது குழந்தைப் பருவத்தில் பாலியல் துஷ்பிரயோகத்திற்கு ஆளானவர்களுக்கு நிகழ்ந்த பாதிப்பை ஏற்றுக்கொள்வதோடு அதற்குக் காரணமான அமைப்புகள் அதற்கான பொறுப்பினை ஏற்குமாறு செய்யவேண்டும் என்பதுமாகும்.

‘குறைதீர்ப்பு’ வழங்கீட்டில் பின்வருவன உள்ளடங்கலாம்:

* ஒரு கொடுப்பனவு
* இரகசியமானதும் கலாசார ரீதியாக பாதுகாப்பானதுமான இலவச அறிவுரையாலோசனை.
* ஒரு அமைப்பிடமிருந்து, மன்னிப்பு கோரல் போன்ற நேரடியான தனிப்பட்ட பதில்

பின்வருவன உங்களுக்குப் பொருந்தின் குறைதீர்ப்பிற்கு நீங்கள் தகுதி பெறுவீர்கள்:

* நீங்கள் 18 வயதிற்குக் கீழ்ப்பட்டவராக இருந்த போது பாலியல் துஷ்பிரயோகத்திற்கு ஆளாகியிருத்தல், மற்றும்
* நீங்கள் 2010 ஜூன் 30 -இற்கு முன் பிறந்திருத்தல், மற்றும்
* 2018 ஜூலை 1 இற்கு முன்பு, நீங்கள் நிறுவனமொன்றில் இருந்தபோது துஷ்பிரயோகம் நிகழ்ந்திருத்தல், மற்றும்
* விண்ணப்பிக்கும் வேளையில் ஒரு ஆஸ்திரேலிய பிரஜையாக அல்லது நிரந்தரக் குடியிருப்பாளராக இருத்தல்.

குறைதீர்ப்பிற்கு விண்ணப்பிக்க நீங்கள் தகுதியுள்ளவரா என்பது உங்களுக்கு உறுதியாகத் தெரியாவிட்டால், உங்கள் தெரிவுகளைப் பற்றி கலந்துரையாட எமது வலைத்தலத்திற்குச் செல்லவும் அல்லது 'தேசிய குறைதீர்ப்புத் திட்ட’த்துடன் தொடர்பு கொள்ளவும்.

குறைதீர்ப்பு என்பது அதிக செலவேற்படுத்தக் கூடியதும் மன வேதனையளிக்கக் கூடியதுமான நீதிமன்றத்தில் இழப்பீடு கோருவதற்கான மாற்றீடாகும்.

தேசிய குறைதீர்ப்புத் திட்டத்திற்கு விண்ணப்பிப்பது, குறைதீர்ப்பை அணுகுவதற்கான எளியதொரு வழியாகும், மேலும் நீங்கள் சம்பந்தப்பட்ட நிறுவனத்துடன் நேரடியாக விடயத்தைக் கையாள வேண்டியதில்லை.

இலவசமானதும், இரகசியமானதும், கலாச்சார ரீதியாகப் பாதுகாப்பானதுமான ஆதரவுதவி ‘குறைதீர்ப்பு ஆதரவுச் சேவைகள்’-இல் கிடைக்கும்.

இந்தச் சேவைகளால் ‘தேசிய குறைதீர்ப்புத் திட்ட’த்தைப் புரிந்துகொள்ளவும், உணர்வுபூர்வமான ஆதரவுதவியை வழங்கவும், விண்ணப்பம் ஒன்றை நிரப்பவும் உங்களுக்கு உதவ முடியும்.

இலவச மற்றும் சுதந்திரமான சட்ட மற்றும் நிதி ஆலோசனை சேவைகளும் கிடைக்கும்.

உங்கள் விருப்பத் தெரிவுகளைப் பற்றி மேலும் தெரிந்துகொள்ள அல்லது ‘குறைதீர்ப்பு உதவிச் சேவைக’ளுடன் தொடர்புகொள்ள, 1800 737 377 என்ற எண்ணை திங்கள் முதல் வெள்ளி வரை, காலை 8 மணி முதல் மாலை 5 மணி வரை அழைக்கவும்

அல்லது nationalredress.gov.au -இற்குச் செல்லவும்